
ΔΕΛΤΙΟ ΤΥΠΟΥ
Μια ακόμη παρέμβαση για την προσβασιμότητα γίνεται πράξη
Μετά από αίτημα του Σωματείου ΑμεΑ Π.Ε. Ζακύνθου «Οι Ποπολάροι», ο Δήμος Ζακύνθου, με ενέργειες του Αντιδημάρχου Καθημερινότητας κ. Αγαπητού Βίτσου, προχώρησε στη μεταφορά και επαναδιαγράμμιση της θέσης στάθμευσης ΑμεΑ που επηρεάστηκε από την πεζοδρόμηση της οδού Ιωάννου Πλέσσα.
Η νέα θέση δημιουργήθηκε επί της οδού Ελευθερίου Βενιζέλου, έναντι του καταστήματος της Τράπεζας Πειραιώς, με στόχο την καλύτερη και ασφαλέστερη εξυπηρέτηση των ατόμων με αναπηρία.

Ευχαριστούμε τον Δήμο Ζακύνθου για την ανταπόκριση στο αίτημά μας. Για εμάς, κάθε παρέμβαση που βελτιώνει την καθημερινότητα και την αυτονομία των ατόμων με αναπηρία έχει ουσιαστική σημασία.

Το επόμενο αίτημα των «Ποπολάρων» αφορά πλέον την ίδια την Τράπεζα Πειραιώς και συγκεκριμένα την τροποποίηση της θέσης και της διαμόρφωσης του ΑΤΜ του καταστήματος, ώστε αυτό να καταστεί πλήρως προσβάσιμο και λειτουργικό για τα άτομα με αναπηρία.

Η προσβασιμότητα δεν είναι πολυτέλεια. Είναι δικαίωμα.

Για το Δ.Σ.

Ο Πρόεδρος                                                        Η Γεν. Γραμματέας
Μπενίσης Μάριος                                                      Στεφανοπούλου Ιωάννα

